Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10904

c) további hajtómű adatok és működési jellemzők, például: EPR, N1, EGT, tüzelőanyag fogyasztás illetve áramlás, stb. B. Melléklet Oxigén készlet szállítása és használata Kiegészítés a 4.9 ponthoz Bevezető A hajózószemélyzet teljesítőképessége és/vagy az utasok jó közérzete olyan repülési magasságon, amelyen az oxigénhiány jelentős személyi képesség csökkenést eredményezhet, igen nagy fontosságú tényező. A magassági kamrákban vagy hegyvidéki nagy magasságon történő tevékenység vizsgálatok azt jelezték, hogy az emberi tűrőképesség a magassággal és az ilyen magasságon töltött időtartammal van összefüggésben. A tárgyat a Polgári Légiközlekedés Orvostana Kézikönyv (Doc 8984) részletesen tárgyalja. A fentiek alapján és annak érdekében, hogy további útmutatást nyújtsunk a légijármű parancsnoka részére a 4.9 pontban előírt oxigén készlettel kapcsolatosan, az alábbiakban ismertetünk néhány, a 6. Annex I. részében található de itt is érvényesnek tekinthető részletet.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes